《沁园春·舆赵跃千先生》
清代·陆震

风雨潇然，独坐怀公，遽尔伤神。记东亭客里，每多欢笑，高斋酒半，大有规箴。

情岂能忘，言真可佩，感激时令涕泪新。蒙相许，谓君才如此，讵患长贫。

年华莫漫因循。恐诗酒、从来总误身。恰情钟花月，公真知我，性耽宠利，臣不如人。

生既无才，长尤废学，身世空嗟命不辰。他何恨，只故人此意，惭负千春。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。